Legal Document

Category: 198

Text:
1. ΝΟΜΟΣ υπ’ αριθ. 248 της 10/12 Ιαν. 1976 (ΦΕΚ Α΄ 6) Περί φύλλου καταγραφής, Μητρώου ιδιοκτησίας και οριοθεσίας των Δασικών εκτάσεων και προστασίας των Δημοσίων Δασικών Εκτάσεων. Σύμφωνα με το άρθρ. 80 Νόμ. 998/1979, (ανωτ. σελ. 456,39), όπου στον κατωτέρω Νόμο αναφέρονται «δασικαί εκτάσεις» νοούνται οι εκτάσεις και τα εδάφη που αναφέρονται στο άρθρ. 3 παρ. 1, 2, 3, 4, 5 και 6 εδάφ. β΄ και γ΄ του Νόμ. 998/1979. ΚΕΦΑΛΑΙΟΝ Α΄ Σύνταξις προσωρινού φύλλου καταγραφής  και Μητρώου ιδιοκτησίας των Δασικών εκτάσεων, Δημοσίων τε και Ιδιωτικών Άρθρ.7.-«Άμα τη ενάρξει της συντάξεως του φύλλου καταγραφής (κτηματικού χάρτου) περιοχής τινος, καλούνται υπό του προϊσταμένου του συνεργείου κτηματογραφήσεως, δια δημοσίας προσκλήσεως, αναρτωμένης εις το οικείον Δημοτικόν ή Κοινοτικόν κατάστημα και εις την οικείαν Διεύθυνσιν Δασών ή εις το οικείον Δασαρχείον, ανακοινουμένης δε και δι’ οιουδήποτε μέσου ενημερώσεως, οι αξιούντες οιονδήποτε εμπράγματον δικαίωμα επί της υπό κτηματογράφησιν δασικής εν γένει εκτάσεως ή των εντός αυτής υφισταμένων ετέρας μορφής χρήσεως ή φύσεως εκτάσεων, έστω και αν δια καλλιεργείας ή καθ’ οιονδήποτε τρόπον ήλλαξαν μορφήν όπως εντός προθεσμίας 60 ημερών από της ημέρας αναρτήσεως της προσκλήσεως εις το οικείον Δημοτικόν ή Κοινοτικόν κατάστημα και εις το οικείον Δασαρχείον, διατυπώσουν τας τυχόν αξιώσεις των δι’ υπομνήματος κατατιθεμένου ατελώς και επί αποδείξει, εις τον Γραμματέα του συνεργείου κτηματογραφήσεως ή τας οικείας ως άνω δασικάς αρχάς, ή τον Διοικητήν της πλησιεστέρας Αστυνομικής αρχής. Εν τω υπομνήματι αναγράφονται λεπτομερώς η έκτασις, αι πλευρικαί διαστάσεις, τα όρια, το αξιούμενον δικαίωμα, ο τρόπος και ο χρόνος κτήσεως αυτού και τα λοιπά κτηματολογικά στοιχεία της διεκδικουμένης εκτάσεως. Η ανωτέρω πρόσκλησις κοινοποιείται και εις τον αρμόδιον Οικονομικόν Έφορον, δια την υπ’ αυτού προβολήν των τυχόν υφισταμένων δικαιωμάτων του Δημοσίου». Το άρθρ. 7 τροποποιήθηκε ως άνω από την παρ. 1 άρθρ. 81 Νόμ. 998/1979 (ΦΕΚ Α΄ 289), ανωτ. σελ. 456,39. Άρθρ.8.-Δημόσιοι Οργανισμοί και υπηρεσίαι, συμβολαιογράφοι και φύλακες υποθηκών υποχρεούνται όπως διαβιβάζουν αμελλητί εις το οικείον συνεργείον κτηματογραφήσεως ή την εν άρθρ. 14 του παρόντος επιτροπήν, κατόπιν αιτήσεως τούτων ατελώς και εν κεκυρωμένω αντιγράφω πάντα τα εις χείρας των υπάρχοντα αποδεικτικά ιδιοκτησίας και λοιπά κτηματολογικά στοιχεία δασικών εκτάσεων ή των εντός αυτών υφισταμένων ετέρων μορφών χρησιμοποιήσεως της γης, καταβαλλομένης μόνον της δαπάνης αναπαραγωγής των. Άρθρ.9.-Το επί τη βάσει των παρά τη Γενική Διευθύνσει Δασών του Υπουργείου Γεωργίας υπαρχόντων και κατά τας διατάξεις του παρόντος Κεφαλαίου συγκεντρωθησομένων στοιχείων συντασσόμενον φύλλον καταγραφής (κτηματικός χάρτης) και Μητρώον ιδιοκτητών (κτηματολογικός πίναξ) των δασικών εκτάσεων και των εντός αυτών τυχόν υφισταμένων ετέρων μορφών χρησιμοποιήσεως της γης είναι προσωρινοί. 17.Ζ.π.1 Κτηματογράφηση Δασών ΚΕΦΑΛΑΙΟΝ Β΄ Προσωρινή οριοθεσία των δασικών εκτάσεων Άρθρ.10.-Η προσωρινή οριοθεσία των δασικών εκτάσεων και των εντός αυτών υφισταμένων ετέρων μορφών χρησιμοποιήσεως της γης ενεργείται υπό των συνεργείων καταγραφής. Τα της χρησιμοποιήσεως οριοδεικτών, οριζομένων μέχρι 5 κατ’ ανώτατον όριον ανά συνεργείον, προσλαμβανομένων επί τόπου των έργων υπό των προϊσταμένων των συνεργείων, εκ των υποδεικνυομένων υπό του Προέδρου του Συνεταιρισμού, ή της Κοινότητος, ή του Αγρονόμου ως και τα της αποζημιώσεως αυτών, ρυθμίζονται δια κοινής αποφάσεως των Υπουργών Οικονομικών και Γεωργίας. Άρθρ.11.-«Προς καθορισμόν των ορίων των δασικών εν γένει εκτάσεων, καλούνται υπό του προϊσταμένου του συνεργείου κτηματογραφήσεως οι δια της εν άρθρ. 7 του παρόντος προσκλήσεως αξιούντες οιονδήποτε εμπράγματον δικαίωμα επί της κτηματογραφουμένης δασικής εν γένει εκτάσεως ή τμήματος ταύτης, ως και οι αξιούντες τοιούτο δικαίωμα επί των ομόρων αυτής ακινήτων ετέρων μορφών χρησιμοποιήσεως γης, όπως εμφανισθούν επί τόπου αυτοπροσώπως ή δι’ εξουσιοδοτουμένου αντιπροσώπου και συνεργασθούν μετά του συνεργείου κτηματογραφήσεως. Το Δημόσιον εκπροσωπείται εν προκειμένω υπό του οικείου Διευθυντού δασών ή του οικείου Δασάρχου ή των αναπληρωτών αυτών ή των υπό τούτων εντεταλμένων δασικών οργάνων. Εάν οι όμοροι συμφωνήσουν περί του ορισμού των ορίων της δασικής εν γένει εκτάσεως, συμπληρούται η τυχόν απαιτουμένη σήμανσις των ορίων και αναπαριστώνται επί του χάρτου αι ούτως ορισθείσαι οριοθετικαί γραμμαί. Εν περιπτώσει απουσίας ομόρων ή εγέρσεως αμφισβητήσεων, ο προϊστάμενος του συνεργείου συμβουλευόμενος τα εις την διάθεσίν του υφιστάμενα στοιχεία φωτογραφήσεως και χαρτογραφήσεως, ως και εκπρόσωπον του Δήμου ή της Κοινότητος ή όργανον της Αγροφυλακής, ή τους εις το άρθρ. 10 αναφερομένους οριοδείκτας προσδιορίζει τα πιθανά όρια κατά την κρίσιν του άτινα ως τοιαύτα αποτυπούνται επί του χάρτου. Επίσης αποτυπούνται επί του χάρτου ή τοπογραφικού διαγράμματος και αι απόψεις των αντιλεγόντων». Το άρθρ. 11 τροποποιήθηκε ως άνω από την παρ. 2 άρθρ. 81 Νόμ. 998/1979 (ΦΕΚ Α΄ 289), ανωτ. σελ. 456,39. ΚΕΦΑΛΑΙΟΝ Γ΄ Κήρυξις του προσωρινού φύλλου καταγραφής  και προσωρινού Μητρώου ιδιοκτησίας  ως οριστικών Με την παρ. 1 άρθρ. 66 Νόμ. 2145/28-28 Μαΐου 1993 (ΦΕΚ Α΄ 88) Τόμ. 8, σελ. 84,243, ορίστηκε ότι: «1.Οι αντιρρήσεις που προβλέπονται από τα άρθρ. 12 και 13 του Νόμ. 248/1976 μπορούν να συμπληρωθούν και διευκρινιστούν σε οποιοδήποτε στάδιο μέχρι να υπάρξει τελεσίδικη κρίση επ’ αυτών. Τυχόν απορριφθείσες αντιρρήσεις εντός της τελευταίας διετίας πριν από τη δημοσίευση του παρόντος ως αόριστες, επανεισάγονται για νέα κρίση στο δικαστήριο που εξέδωσε την απορριπτική απόφαση με αίτηση του ενδιαφερομένου εντός 2 μηνών από τη δημοσίευση του παρόντος νόμου. 2.Το δικόγραφο της ανακοπής κατά Πρωτοκόλλου Διοικητικής Αποβολής μπορεί να συμπληρωθεί μέχρι της συζητήσεως της υποθέσεως». Άρθρ.12.-1.Ο προσωρινός κτηματικός χάρτης μετά του οικείου Μητρώου ιδιοκτησίας (κτηματολογικού πίνακος) αναρτάται επί 30 ημέρας εις τα οικεία κοινοτικά ή δημοτικά καταστήματα και το οικείον Δασαρχείον, καλείται δε συγχρόνως πας ενδιαφερόμενος, είτε υπέβαλε το κατά το άρθρ. 7 υπόμνημα, είτε μη, όπως λάβη γνώσιν τούτων και υποβάλη, είτε αυτοπροσώπως είτε δι’ αντιπροσώπου καταλλήλως εξουσιοδοτημένου τας κατ’ αυτών αντιρρήσεις του. 2.Εις τον τόπον της αναρτήσεως, οι ενδιαφερόμενοι ενημερούνται υπό του συνεργείου ή ετέρου προς τούτο εντεταλμένου προσώπου περί του περιεχομένου του κτηματικού χάρτου και του κτηματολογικού πίνακος και λαμβάνουν οδηγίας δια την συμπλήρωσιν του υπό της Γενικής Διευθύνσεως Δασών του Υπουργείου Γεωργίας συντεταγμένου εντύπου δελτίου αντιρρήσεων. Άρθρ.13.-1.Αι αντιρρήσεις κατά του περιεχομένου του αναρτηθέντος κατά τα ανωτέρω κτηματικού χάρτου και κτηματολογικού πίνακος, κατατίθενται ατελώς και επί αποδείξει εις τον γραμματέα του συνεργείου ή τον Διοικητήν της πλησιεστέρας Αστυνομικής αρχής ή το οικείον Δασαρχείον εντός μηνός από της παρόδου της κατά το άρθρ. 12 του παρόντος προθεσμίας. Αι εν λόγω αντιρρήσεις πρωτοκολλούνται πάραυτα εις τα οικεία βιβλία και διαβιβάζονται αμελλητί εις την κατά το άρθρ. 14 επιτροπήν. 2.Κατά κύριον επάγγελμα γεωργοί, κατέχοντες αυθαιρέτως δασικάς εκτάσεις του Δημοσίου ή Νομικών Προσώπων Δημοσίου Δικαίου ας μετέβαλον εις γεωργικάς τοιαύτας τας οποίας αυτοκαλλιεργούσι συστηματικώς ή λόγω εγκαταλείψεως της καλλιεργείας εκμεταλλεύονται κτηνοτροφικώς αυτοί τε και οι δικαιοπάροχοί των προ της 1.1.1950 δικαιούνται, εφ’ όσον είναι μόνιμοι κάτοικοι της Κοινότητος εις ην υπάγονται αι εν λόγω εκτάσεις όπως υποβάλλοντες εντός (Αντί για τη σελ. 572,603(α)Σελ. 572,603(β) Τεύχος 1260-Σελ.83 Κτηματογράφηση Δασών 17.Ζ.π.1 της υπό του παρόντος άρθρου τασσομένης προθεσμίας αίτησιν μετά δικαιολογητικών, θεμελιούντων τυχόν ισχυρισμούς των περί συνδρομής των ανωτέρω προϋποθέσεων, αιτήσωνται την αναγνώρισιν του γεγονότος τούτου. 3.Αι υπό των άρθρ. 10 και 14 του παρόντος προβλεπόμεναι επιτροπαί επιλαμβανόμεναι των εν λόγω αιτήσεων, χαρακτηρίζουσιν, εφ’ όσον ήθελον διαπιστώσει την συνδρομήν απασών των προϋποθέσεων της προηγουμένης παραγράφου, δι’ ητιολογημένης αποφάσεως, τας εκτάσεις ταύτας ως «κατεχομένας παρά των γεωργών εκμεταλλευομένων αυτάς γεωργικώς», αποφαινόμεναι άμα περί του χρόνου αφ’ ου ήρξατο η κατοχή. 4.Οι κρινόμενοι υπό των επιτροπών, ως πληρούντες τας προϋποθέσεις της παρ. 2 του παρόντος άρθρου, εξακολουθούσι να κατέχωσι και χρησιμοποιώσι κατά τον αυτόν τρόπον (δια γεωργικήν εκμετάλλευσιν) αυτοί τε και οι καθολικοί διάδοχοί των, τας εκτάσεις ταύτας, απαγορευομένης εις αυτούς και τους τυχόν καθολικούς διαδόχους των επί ποινή αποβολής των, οιασδήποτε άλλης χρήσεως, μέχρις ου βάσει των κειμένων διατάξεων ή δια νεωτέρου Νόμου, ρυθμισθή τυχόν το θέμα της ιδιοκτησίας. Αι διατάξεις των ως άνω υπ’ αριθ. 2, 3 και 4 παραγράφων του παρόντος άρθρου, δεν έχουσιν ισχύν εις περίπτωσιν καθ’ ην ο κατέχων τας εν λόγω εκτάσεις γεωργός έχει ήδη αποβληθή δι’ οιασδήποτε δικαστικής αποφάσεως ή πράξεως της διοικήσεως, ως και αν εξακολουθή την αυθαίρετον κατοχήν και μετά την έκδοσιν δικαστικής αποφάσεως, δια της οποίας αναγνωρίζεται η νομή ή άλλο δικαίωμα, ως ανήκοντα εις νομικά πρόσωπα Δ.Δ. ή το Δημόσιον. 5.Πρόσφυγες εκ Μ. Ασίας, ακτήμονες, άποροι, άστεγοι δικαιούμενοι στεγάσεως, κατέχοντες δε από τριάκοντα πέντε τουλάχιστον ετών έκτασιν, ουχί μείζονα του ημίσεος στρέμματος ην χρησιμοποιούν συνεχώς έκτοτε δια κατοικίαν και μόνον, αυτοί και οι δικαιοπάροχοί των δεν αποβάλλονται μέχρις ου δια νεωτέρου νόμου ρυθμισθή το θέμα της ιδιοκτησίας των. 6.Αι κατά παράβασιν της υπ’ αριθ. 201088/ 21.10.1957 αδείας κατατμήσεως του Υπουργείου Γεωργίας γενόμεναι μέχρι σήμερον συμβολαιογραφικαί πράξεις μεταβιβάσεως εκτάσεων μικροτέρων των 4 στρεμμάτων, νομιμοποιούνται και θεωρούνται έγκυροι, υπό τον όρον συνενώσεώς των, δια συμβολαιογραφικής πράξεως, εις τεμάχια ουχί μικρότερα των 4 στρεμμάτων. Σελ. 572,604(β) Τεύχος 1260-Σελ.84 Άρθρ.14.-«1.Προς εκδίκασιν των κατά τα άρθρ. 12 και 13 του παρόντος αντιρρήσεων ή αιτήσεων καθίσταται αρμόδιον το Ειρηνοδικείον εν τη περιφερεία του οποίου κείται η υπό κτηματογράφησιν περιοχή. 2.Δια την εκδίκασιν εκάστης κατά το άρθρ. 12 και 13 του παρόντος αντιρρήσεων ή αιτήσεων, ακολουθείται η διαδικασία των άρθρ. 739 και επόμενα του Κ.Π.Δ. «περί διαδικασίας εκουσίας δικαιοδοσίας». 3.Το υπό του παρόντος προβλεπόμενον Ειρηνοδικείον δεν επιλαμβάνεται της εξετάσεως των ιδιοκτησιακών δικαίων δασικών εκτάσεων, δι’ ας εξεδόθησαν ήδη Δικαστικαί αποφάσεις επί τακτικών αγωγών ή πράξεις των κατά Νόμον αρμοδίων εκάστοτε Διοικητικών Αρχών, δι’ ων εκρίθησαν αύται ως Δημόσιαι ή Ιδιωτικαί ή διακατεχόμεναι, επιτραπείσης της καρπώσεώς των παρ’ ιδιωτών ή δι’ ειδικών Νόμων παρεχωρήθησαν κατά κυριότητα ή νομήν εις Δήμους ή Κοινότητας ή καλλιεργητάς ή παρεχωρήθησαν προς οιανδήποτε κάρπωσιν, μέχρι της 21 Απρ. 1967 και τέλος των περιπτώσεων καθ’ ας εκκρεμούν ενώπιον των αρμοδίων Πολιτικών Δικαστηρίων τακτικαί αγωγαί». Το άρθρ. 14 αντικαταστάθηκε ως άνω από το άρθρ. 82 Νόμ. 998/1979 (ΦΕΚ Α΄ 289), ανωτ. σελ. 456, 39. 17.Ζ.π.1 Κτηματογράφηση Δασών Άρθρ.15.-«1.Κατά την εκδίκασιν των κατά τα άρθρ. 12 και 13 του παρόντος αντιρρήσεων ή αιτήσεων το Δημόσιον εκπροσωπείται υπό του οικείου Διευθυντού Δασών ή υπό του οικείου Δασάρχου ή των νομίμων αναπληρωτών αυτών ή του οικείου Οικονομικού Εφόρου ή υπό του Νομικού Συμβούλου ή Παρέδρου ή Δικαστικού αντιπροσώπου του Νομικού Συμβουλίου του Κράτους, οριζομένου υπό του Προέδρου αυτού ή παρά δικηγόρου του Δημοσίου. Συντρεχόντων εξαιρετικών λόγων, δύναται να ορίζεται παρά του Υπουργού Γεωργίας Δικηγόρος, αμειβόμενος κατά τας περί Κώδικος Δικηγόρων διατάξεις. Επίσης πας αντιλέγων δύναται να παραστή είτε αυτοπροσώπως είτε δι’ αντιπροσώπου νομίμως εξουσιοδοτουμένου, δικαιούμενος εν πάση περιπτώσει να λάβη γνώσιν του φακέλλου, ως και να αιτήσηται αντίγραφα κεκυρωμένα των εν αυτώ σχετικών εγγράφων. 2.Κατά των αποφάσεων του Ειρηνοδικείου χωρεί έφεσις εκ μέρους των ενδιαφερομένων, ενώπιον του κατά τόπον αρμοδίου Πολυμελούς Πρωτοδικείου, ασκουμένη εντός μηνός από της επιδόσεως της αποφάσεως του Ειρηνοδικείου και εκδικαζομένη κατά την αυτήν ως άνω διαδικασίαν. 3.Όπου εις τας διατάξεις του Νόμ. 248/1976 αναφέρεται η υπό του άρθρ. 14 οριζομένη επιτροπή, εφεξής νοείται το Ειρηνοδικείον και όπου αναφέρεται Συμβούλιον Ιδιοκτησίας Δασών, νοείται το Πολυμελές Πρωτοδικείον». Το άρθρ. 15 αντικαταστάθηκε ως άνω από το άρθρ. 83 Νόμ. 998/1979 (ΦΕΚ Α΄ 289), ανωτ. σελ. 456,39. Άρθρ.1.-Η καταγραφή και οριοθεσία των δασικών εκτάσεων και η τήρησις του φύλλου καταγραφής (κτηματικού χάρτου) και του Μητρώου ιδιοκτησίας αυτών υπάγεται εις την αρμοδιότητα της Γενικής Δ/νσεως Δασών του Υπουργείου Γεωργίας. Άρθρ.16.-1.Δεκτής γενομένης αντιρρήσεώς τινος ή προσφυγής, διατάσσεται υπό της Επιτροπής ή του Σ.Ι.Δ.Δ., η διόρθωσις του κτηματικού χάρτου και του κτηματολογικού πίνακος της οικείας δασικής εκτάσεως ή των εντός αυτής ετέρων μορφών χρησιμοποιήσεως της γης. 2.Μετά την εκδίκασιν των αντιρρήσεων, ή προσφυγών και την τυχόν διόρθωσιν του χάρτου και του πίνακος, ο κτηματικός χάρτης και κτηματολογικός πίναξ δασικών εκτάσεων κηρύσσεται οριστικός δι’ αποφάσεως του Υπουργού Γεωργίας. 3.Τα πρωτότυπα του οριστικού κτηματολογικού χάρτου, του κτηματολογικού πίνακος και των σχετικών αποφάσεων των επιτροπών φυλάσσονται παρά τη Γενική Διευθύνσει Δασών του Υπουργείου Γεωργίας. Αντίγραφα τούτων φυλάσσονται παρά τη οικεία Διευθύνσει Δασών και τω οικείω Δασαρχείω. (Μετά τη σελ. 572,604(β) Σελ. 572,6041 Τεύχος 1260-Σελ.85 Κτηματογράφηση Δασών 17.Ζ.π.1 17.Ζ.π.1 Κτηματογράφηση Δασών ΚΕΦΑΛΑΙΟΝ Δ΄ Οριστικοποίησις της Οριοθεσίας Άρθρ.17.-Εάν κατά του αναρτηθέντος φύλλου καταγραφής (κτηματικού χάρτου) ή Μητρώου ιδιοκτησίας (κτηματολογικού πίνακος) δασικών εκτάσεων δεν υπεβλήθησαν αντιρρήσεις ή προσφυγαί ή αι υποβληθείσαι απερρίφθησαν, η κατά τα άρθρ. 10 και 11 του παρόντος προσωρινή οριοθεσία της αντιστοίχου δασικής εκτάσεως καθίσταται οριστική. Άρθρ.18.-Εάν διετάχθη υπό της Επιτροπής του άρθρ. 14 του παρόντος ή του Σ.Ι.Δ.Δ. διόρθωσις του κτηματικού χάρτου, διορθούται αντιστοίχως και η γενομένη προσωρινή οριοθεσία. Μετά την διόρθωσιν αύτη καθίσταται οριστική. ΚΕΦΑΛΑΙΟΝ Ε΄ Προστασία των δημοσίων δασικών εκτάσεων  και ιδιωτικών τοιούτων Άρθρ.19.-1.Ως δημόσιαι δασικαί εκτάσεις εν τη εννοία του παρόντος κεφαλαίου λογίζονται αι δασικαί εκτάσεις αι κριθείσαι ως ανήκουσαι εις το Δημόσιον ή Ν.Π.Δ.Δ. Ως ιδιωτικαί δε αι τοιαύται, αίτινες ανεγνωρίσθησαν ως ανήκουσαι εις ιδιώτας. 2.Των ιδιωτικών Δασών δεν επιτρέπεται η μεταβολή της μορφής ή της χρήσεως παρά μόνον κατ’ εφαρμογήν των ισχυουσών διατάξεων. Πάσα άνευ αδείας της δασικής αρχής μεταβολή της μορφής ή της χρήσεως ιδιωτικής δασικής εκτάσεως γενομένη ή γενησομένη παρά τας κειμένας διατάξεις έστω και τη συγκαταθέσει του ιδιοκτήμονος είναι παράνομος, ουδέν παράγουσα νόμιμον αποτέλεσμα. Η δασική αρχή υποχρεούται να προβαίνη αυτεπαγγέλτως ευθύς ως πληροφορηθή τούτο, εις την καταστροφήν παντός τυχόν εκτελεσθέντος έργου και εις την αποκατάστασιν των πραγμάτων εις την προτέραν θέσιν ως και εις την αναδάσωσιν δαπάναις του ιδιοκτήτου και παντός τρίτου συνεργήσαντος εις την μεταβολήν, εκτός εάν πρόκειται περί γεωργικής εκμεταλλεύσεως ήτις κρίνεται ως ενδεδειγμένη υπό των κατά τον νόμον αρμοδίων αρχών. Κατά των ανωτέρω ενεργειών της Δασικής αρχής ουδέν ένδικον μέσον χωρεί. Άρθρ.20.-1.Εάν εις τον κηρυχθέντα ως οριστικόν κτηματικόν χάρτην και κτηματολογικόν πίνακα δασική τις έκτασις φέρεται ως δημοσία, περίληψις της κατ’ άρθρ. 16 του παρόντος αποφάσεως, περιέχουσα τα απαραίτητα δια την πιστοποίησιν της ταυτότητος εκάστης εν τω οριστικώ χάρτη αποτυπουμένης δασικής εκτάσεως στοιχεία, καταχωρείται ατελώς εις τα βιβλία μεταγραφών της οικείας περιφερείας, αιτήσει του οικείου Δασάρχου. 2.Από της καταχωρήσεως ταύτης, το επ’ ονόματι του οποίου η καταχώρησις Δημόσιον ή Ν.Π.Δ.Δ., λογίζεται καλόπιστος νομεύς και κάτοχος της αντιστοίχου δασικής εκτάσεως. Άρθρ.21.-1.Οι εξακολουθούντες να κατέχουν ή καταλαμβάνοντες δασικήν έκτασιν εις ην αφορά η κατ’ άρθρ. 29 του παρόντος καταχώρησις, αποβάλλονται διοικητικώς, δια πρωτοκόλλου διοικητικής αποβολής συντασσομένου υπό του αρμοδίου κατά τόπον Δασάρχου και κοινοποιουμένου αυτοίς. Κατά του πρωτοκόλλου τούτου ουδέν ένδικον μέσον χωρεί. 2.Οι αυτοβούλως μεταβάλλοντες την μορφήν δασικής εκτάσεως, Δημοσίας ή ιδιωτικής, τιμωρούνται δια φυλακίσεως τουλάχιστον εξ μηνών, διατασσομένης άμα της αναδασώσεως δαπάναις αυτών και παντός καθ’ οιονδήποτε τρόπον συνεργασθέντος εις τούτο. Άρθρ.22.-«1.Οι αξιούντες εμπράγματον δικαίωμα επί δασικής εκτάσεως ή τμήματος αυτής, εις ην αφορά η κατ’ άρθρ. 20 του παρόντος καταχώρησις, δύνανται να επιδιώξουν την αναγνώρισιν των δικαιωμάτων των εντός 3 ετών από της καταχωρήσεως, δι’ εγέρσεως τακτικής αγωγής κατά τας ισχυούσας διατάξεις». Η παρ. 1 αντικαταστάθηκε ως άνω από την παρ. 3 άρθρ. 62 Νόμ. 998/1979 (ΦΕΚ Α΄ 289), ανωτ. σελ. 456,39. 2.Παρελθούσης απράκτου της κατά την προηγουμένην παράγραφον προθεσμίας ή απορριφθείσης τελεσιδίκως της εμπροθέσμως ασκηθείσης αγωγής, ουδέν ιδιωτικόν δικαίωμα αναγνωρίζεται επί της αντιστοίχου δασικής εκτάσεως. Άρθρ.23.-Τα εν άρθρ. 19 έως 22 του παρόντος διαλαμβανόμενα ισχύουν και δια τας εντός δασικής εκτάσεως υπαρχούσας τυχόν ετέρας μορφάς χρησιμοποιήσεως της γης. Άρθρ.24.-1.(Προστίθεται εδάφιον εις την παρ. 2 του Άρθρ.2.-Καταργήθηκε από την παρ. 2 άρθρ.80 Νόμ. 998/1979 (ΦΕΚ Α΄ 289). άρθρ. 61 Ν.Δ. 86/1969, ανωτ. σελ. 395). 2.Αι λοιπαί περί προστασίας των Δημοσίων κτημάτων διατάξεις, δεν θίγονται δια του παρόντος εφ’ όσον δι’ αυτών προστατεύονται πληρέστερον τα συμφέροντα του Δημοσίου. ΚΕΦΑΛΑΙΟΝ ΣΤ΄ Ποινικαί Διατάξεις Άρθρ.25.-Οι παραβάται των εν άρθρ. 6 του παρόντος υποχρεώσεων τιμωρούνται κατά τας διατάξεις του άρθρ. 169 του Π.Κ. Άρθρ.26.-Όστις εκ προθέσεως μετατοπίζει, αφαιρεί, βλάπτει ή καταστρέφει τα υπό των συνεργείων κτηματογραφήσεως τοποθετούμενα σήματα ή ορόσημα ή ψευδώς τοποθετεί τοιαύτα, τιμωρείται δια φυλακίσεως μέχρι δύο ετών. Εάν τις των πράξεων τούτων ετελέσθη εξ αμελείας, επιβάλλεται χρηματική ποινή. Άρθρ.27.-1.Όστις καταλαμβάνει ή εξακολουθεί να κατέχη δασικήν έκτασιν, εις ην αφορά η κατ’ άρθρ. 20 του παρόντος καταχώρησις, εν γνώσει ταύτης επιφυλασσομένης της εφαρμογής του (Αντί για τη σελ. 572,605)Σελ. 572,605(α) Τεύχος 718-Σελ.85 Κτηματογράφηση Δασών 17.Ζ.π.1 άρθρ. 280 του Ν.Δ. 86/1969, ως τούτο αντικατεστάθη υπό του άρθρ. 13 του Ν.Δ. 996/1971, τιμωρείται δια φυλακίσεως και δια χρηματικής ποινής μέχρι της αξίας της κατεχομένης ή καταλαμβανομένης εκτάσεως, εν υποτροπή δε, δια φυλακίσεως τουλάχιστον τριών μηνών και με χρηματικήν ποινήν μέχρι του ποσού του 1.000.000. 2.Εάν τις των πράξεων τούτων ετελέσθη εξ αμελείας, επιβάλλεται φυλάκισις μέχρις εξ μηνών ή χρηματική ποινή. Άρθρ.28.-Όστις εκ προθέσεως υποδεικνύει ψευδή όρια ή παρέχει ψευδή στοιχεία περί των δικαιωμάτων αυτού ή τρίτων επί των κτηματογραφουμένων ή καταχωρηθεισών κατ’ άρθρ. 20 του παρόντος δασικών εκτάσεων, τιμωρείται με φυλάκισιν και με χρηματικήν ποινήν από του ημίσεος μέχρι του συνόλου της αξίας του κτήματος, εν υποτροπή δε, με φυλάκισιν τουλάχιστον τριών μηνών και χρηματικήν ποινήν μέχρι του ποσού του 1.000.000. Άρθρ.29.-Αι διατάξεις των άρθρ. 27 και 28 του παρόντος εφαρμόζονται και οσάκις αι εν αυταίς αναφερόμεναι πράξεις αφορούν εις εντός δασικής εκτάσεως υφισταμένας ετέρας μορφάς χρησιμοποιήσεως της γης. Άρθρ.30.-Αι υπό των διατάξεων του παρόντος κεφαλαίου προβλεπόμεναι ποιναί, επιβάλλονται εφ’ όσον βάσει άλλων διατάξεων, αι αντίστοιχοι πράξεις δεν τιμωρούνται αυστηρότερον. Τελικαί Διατάξεις Άρθρ.31.-Άπασαι αι εκ της εφαρμογής του παρόντος Νόμου δημιουργούμεναι δαπάναι, πλην μισθοδοσίας μονίμων δημοσίων υπαλλήλων, βαρύνουν τας οικείας πιστώσεις του Κ.Τ.Γ.Κ. και Δασών, επιχορηγουμένου του Ταμείου τούτου εκ του προϋπολογισμού Δημοσίων Επενδύσεων ή και του τακτικού τοιούτου. Άρθρ.32.-Οι παραβάται των άρθρ. 25 έως και 29 του παρόντος παραπέμπονται, ανεξαρτήτως της ιδιότητός των, δι’ απευθείας κλήσεως, καλουμένου πάντοτε και του δημοσίου, εκπροσωπουμένου εν προκειμένω υπό του Υπουργού Γεωργίας, όπερ δύναται να παραστή ως πολιτικώς ενάγων δια τας τυχόν αξιώσεις του, άνευ τηρήσεως προδικασίας. Σελ. 572,606(α) Τεύχος 718-Σελ.86 Άρθρ.3.-1.Επί του φύλλου καταγραφής αποτυπούται πάσα δασική έκτασις μετά των εντός αυτής τυχόν υφισταμένων ετέρας μορφής χρήσεως ή φύσεως εκτάσεων. 2.Η σύνταξις του φύλλου καταγραφής γίνεται επί τη βάσει προδιαγραφών συντασσομένων υπό της Γενικής Διευθύνσεως Δασών του Υπουργείου Γεωργίας και εγκρινομένων δι’ αποφάσεως του Υπουργού Γεωργίας. Εις τας προδιαγραφάς ταύτας δύναται να προβλέπηται και η εκτέλεσις έργων απογραφής και χαρτογραφήσεως δασικών εκτάσεων ως και ταξινομήσεως των μορφών χρήσεως των κτηματογραφουμένων εκτάσεων. 3.Παραλλήλως προς την σύνταξιν του φύλλου καταγραφής συντάσσεται και Μητρώον ιδιοκτησίας περιέχον τα ονόματα των αξιούντων εμπράγματον δικαίωμα επί της κτηματογραφουμένης δασικής εκτάσεως και των εντός αυτής τυχόν υφισταμένων ετέρων μορφών χρησιμοποιήσεως της γης, το είδος του αξιουμένου δικαιώματος ως και τον τρόπον και τον χρόνον κτήσεως του δικαιώματος τούτου. Άρθρ.33.-Κατά την εκτέλεσιν των δια του παρόντος προβλεπομένων εργασιών καταρτίσεως κτηματολογίου και κτηματολογικού πίνακος, επιτρέπεται όπως, κατά παρέκκλισιν των ισχυουσών διατάξεων, μετατίθενται δι’ αποφάσεως του αρμοδίου Υπουργού Γεωργίας, οιοιδήποτε υπάλληλοι της Γενικής Διευθύνσεως Δασών του Υπουργείου Γεωργίας εις τον Νομόν, εις τον οποίον εκτελούνται αι ως άνω εργασίαι ως και τανάπαλιν. Άρθρ.34.-Ο χαρακτήρ των κατά το άρθρ. 2 του παρόντος νόμου οριζομένων εκτάσεων ως δασικών, δεν μεταβάλλεται εις περίπτωσιν καθ’ ην δια καλλιεργείας ή καθ’ οιονδήποτε άλλον τρόπον επήλθεν ή ήθελεν επέλθει αλλαγή της μορφής αυτών. Άρθρ.35.-Τα αφορώντα εις την εκτέλεσιν του παρόντος, κανονισθήσονται δι’ αποφάσεων του Υπουργού Γεωργίας δημοσιευομένων εις την Εφημερίδα της Κυβερνήσεως. Άρθρ.36.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 17.Ζ.π.1 Κτηματογράφηση Δασών Άρθρ.4.-Η κτηματογράφησις χωρεί τμηματικώς επί τη βάσει προγράμματος καθορίζοντος κατά σειράν προτεραιότητος τας περιφερείας, ή και τας δασικάς εκτάσεις κατά την διάκρισιν του άρθρ. 1 του Δασικού Κώδικος, εφ’ ων θέλει εκταθή αύτη, καταρτιζομένου εκάστοτε υπό της Γενικής Διευθύνσεως Δασών και εγκρινομένου δι’ αποφάσεως του Υπουργού Γεωργίας. Άρθρ.5.-1.Αι εργασίαι κτηματογραφήσεως υπάγονται εις την Γενικήν Διεύθυνσιν Δασών του Υπουργείου Γεωργίας εκτελούνται δε υπό συνεργείων κτηματογραφήσεως συγκροτουμένων εκάστοτε δι’ αποφάσεως του Υπουργού Γεωργίας, του αριθμού των δυναμένου ν’ ανέλθη μέχρι 15. Δια κοινής αποφάσεως των Υπουργών Οικονομικών και Γεωργίας τα συνεργεία δύνανται ν’ αυξηθώσι πέραν του αριθμού τούτου. 2.Εκάστου συνεργείου, προΐσταται αναλόγως των εκάστοτε υφισταμένων αναγκών, Τοπογράφος της Τ.Υ.Υ.Γ. ή Δασολόγος ή εποικιστικός υπάλληλος, ο δε αριθμός του Τεχνικού, Διοικητικού και Λογιστικού προσωπικού του συνεργείου δεν δύναται να υπερβαίνη τους 20. Καθήκοντα γραμματέως του συνεργείου εκτελεί μέλος του προσωπικού αυτού, οριζόμενον υπό του Προϊσταμένου του συνεργείου. 3.Δια τον συντονισμόν του όλου έργου της κτηματογραφήσεως συνιστάται παρά τη Γ.Δ.Δ. ειδική Δ/σις. Διευθυντής και Υποδιευθυντής της ανωτέρω Δ/σεως τοποθετείται δι’ αποφάσεως του Υπουργού Γεωργίας υπάλληλος του Υπουργείου Γεωργίας, Κλάδου Α2 Δασολογικού ή Α4 Διοικητικού ή Α8 Τοπογράφων Μηχανικών ή εποικισμού επί βαθμώ 2ω ή 3ω. Ειδικός δε Σύμβουλος Νομομαθής εγνωσμένου κύρους, προσλαμβανόμενος επί συμβάσει χρονικής διαρκείας ουχί ανωτέρας των 3 ετών. 4.Αι αρμοδιότητες, η διάρθρωσις και επάνδρωσις της δια της προηγουμένης παραγράφου συνιστωμένης Δ/σεως ως και τα των αποδοχών του τυχόν προσληφθησομένου επί συμβάσει Ειδικού Συμβούλου, καθορισθήσονται δια Π.Δ/τος, εκδιδομένου προτάσει των Υπουργών Προεδρίας Κυβερνήσεως, Οικονομικών και Γεωργίας. (Αντί για τη σελ. 572,601(α)Σελ. 572,601(β) Τεύχος ΣΤ32-Σελ.23 Κτηματογράφηση Δασών 17.Ζ.π.1 5.Δια την πλήρωσιν των αναγκών της ως άνω Δ/σεως, αλλά και δια την κατάρτισιν των υπό των άρθρ. 10 και 14 του παρόντος προβλεπομένων συνεργείων και Επιτροπών, ο Υπουργός Γεωργίας δύναται να αποσπά κατά παρέκκλισιν των ισχυουσών διατάξεων εις αυτάς, οιουσδήποτε υπαλλήλους του Υπουργείου Γεωργίας. Δύναται, επίσης ο Υπουργός να προσλαμβάνη και έκτακτον προσωπικόν επί συμβάσει εργασίας ιδιωτικού δικαίου ωρισμένου χρόνου ουχί μείζονος των δύο ετών και επ’ αμοιβή οριζομένη δια κοινής αποφάσεως των Υπουργών Οικονομικών και Γεωργίας δημοσιευομένης δια της Εφημερίδος της Κυβερνήσεως. Ο αριθμός των ούτω προσλαμβανομένων δεν δύναται να υπερβαίνη τους 10 ανά συνεργείον. Δια της υπ’ αριθ. 153453/5059 της 21 Οκτ./3 Νοεμ. 1976 (ΦΕΚ Β΄ 1345) αποφ. Υπ. Οικον. και Γεωργίας ωρίσθη ότι: εις τους προσλαμβανομένους δυνάμει των διατάξεων της παρ. 5 του άρθρ. 5 του Νόμ. 248/76 επί σχέσει εργασίας Ιδ. Δικαίου ωρισμένου χρόνου πτυχιούχους Νομικής Σχολής και αποφοίτους Μέσης Γενικής Εκπαιδεύσεως, καταβάλλωνται αι εκάστοτε καθοριζόμεναι αποδοχαί και λοιπαί απολαβαί, δια τας κατηγορίας ταύτας προσωπικού του Δημοσίου επί σχέσει εργασίας Ιδιωτ. Δικαίου, δια κοινής υπουργικής αποφάσεως εκδιδομένης δυνάμει των διατάξεων του Ν.Δ. 1198/72, ή ως ούτος ήθελε τροποποιηθή ή αντικατασταθή» (τόμ. 2Β σελ. 420,51). Οι συμβάσεις εργασίας του προσωπικού που έχουν προσληφθεί με το ανωτέρω άρθρο 5 και παρατάθηκαν με το άρθρ. 10 Νόμ. 888/1979 (τόμ. 17 1  σελ. 218,852) για δύο ακόμα χρόνια, παρατείνονται από τη λήξη τους και για χρονικό διάστημα 24 μηνών από το άρθρ. 6 Νόμ. 1206/12-16 Σεπτ. 1981 (ΦΕΚ Α΄ 268) (τόμ. 16Γ σελ. 870,04). 6.Η ημερησία εκτός έδρας αποζημίωσις, των συγκροτούντων τα εν λόγω συνεργεία πάσης φύσεως υπαλλήλων, καθορίζεται δια κοινής αποφάσεως των Υπουργών Οικονομικών και Γεωργίας δημοσιευμένης εις την Εφημερίδα της Κυβερνήσεως κατά παρέκκλισιν των περί οδοιπορικών εξόδων και ημερησίων αποζημιώσεων διατάξεων. 7.Προς κάλυψιν των εκ της εφαρμογής του προγράμματος δημιουργουμένων αναγκών εις όργανα, τεχνικόν εξοπλισμόν και πάσης φύσεως εφόδια, δύνανται να ενεργούνται προμήθειαι εις βάρος των οικείων πιστώσεων του Κεντρικού Ταμείου Γεωργίας, Κτηνοτροφίας και Δασών (Κ.Τ.Γ.Κ. και Δασών) κατά τας περί τούτου κειμένας εκάστοτε διατάξεις. Σελ. 572,602(β) Τεύχος ΣΤ32-Σελ.24 Άρθρ.6.-Πας κύριος, νομεύς ή κάτοχος ακινήτου κειμένου εντός της υπό Κτηματογράφησιν περιοχής υποχρεούται να επιτρέπη την εις το ακίνητον αυτού είσοδον και εργασίαν των συνεργείων κτηματογραφήσεως, ως και την τοποθέτησιν των προς κατάρτισιν του κτηματικού χάρτου προωρισμένων σημάτων και οροσήμων.